
DOCUMENTAȚIE DE ATRIBUIRE
închiriere pajiști din proprietatea privată a comunei C.A.Rosetti, județul Tulcea pe anul 2023












Documentația de atribuire cuprinde:


1. Informații generale privind proprietarul;
1. Informații generale privind obiectul închirierii;
2. Condiții generale ale închirierii;
3. Condiții specifice de solicitare în vederea atribuirii directe;
4. Clauze referitoare la încetarea contractului de închiriere;
5. Instrucțiuni privind organizarea și desfășurarea procedurii de atribuire directă;
6. Instrucțiuni privind modul de prezentare a dosarului de solicitare pentru atribuire directă pajiști;
7. DISPOZITII FINALE.

1. Informaţii generale privind proprietarul:
Comuna C.A.Rosetti, codul fiscal: 4508738 adresă: Comuna C.A.Rosetti, loc.C.A.Rosetti,
str. Păcii, nr.14, fax: 0240/546200; tel. 0240/546202, email: primariarosetti@gmail.com. 
   Documentaţia de atribuire poate fi obținută, de la sediul Primăriei Comunei C.A.Rosetti
 str.  Păcii, nr.14.
    Data limită pentru depunerea dosarelor cu cereri atribuire directă este 13.04.2023, ora 16:00.
    Atribuirea directă a pășunilor proprietate privată a comunei C.A.Rosetti se va organiza începând cu data de 24.04.2023, de la  ora 10:00 la sediul Primăriei comunei C.A.Rosetti.

2.Informații generale privind obiectul închirierii
2.1.Descrierea bunului care urmează să fie închiriat:
- terenuri înregistrate cu categoria de folosință „pășune”, proprietate privată a comunei C.A.Rosetti, conform Anexei nr.1 la hotărâre.
2.2.Destinația bunului ce face obiectul închirierii
	Închirierea se face pentru menținerea suprafețelor, punerea în valoare, folosirea optimă a pășunilor și protecția mediului, creșterea producției de masă verde.
2.3.Condiţii de exploatare a închirierii şi obiectivele de ordin economic, financiar, social şi de mediu, urmărite de către proprietar privind exploatarea eficace a bunului ce face obiectul închirierii.
Prin realizarea închirierii pășunilor proprietate privată a comunei se vor obține resurse financiare  care se fac venit la bugetul local.
 	Creşterea animalelor este o activitate economică importantă și trebuie facilitat accesul acestora la suprafețele de pășuni disponibile, aflate în proprietatea privată a Comunei C.A.Rosetti, în condițiile în care pentru majoritatea crescătorilor de animale singura sursă de asigurare a hranei pe perioada verii este masă verde obținută de pe pajiști. Folosirea și exploatarea pajiștilor se fac cu respectarea bunelor condiții agricole și de mediu, în conformitate cu prevederile legale în vigoare și cu respectarea Amenajamentului pastoral al comunei C.A.Rosetti, aprobat prin H.C.L. C.A.Rosetti nr. 35/30.10.2018.
	2.4 Astfel chiar dacă un fermier posedă un număr mai mare de animale, acesta nu va putea fi în totalitate îndestulat din suprafața de pășune a comunei, scopul autorității publice locale fiind acela de a oferi spre pășunat , pășunea comunală unui număr cât mai mare de fermieri locali  în vederea sprijinirii acestora cunoscând și situația lor materială precară. Se va ține seama și de numărul de animale ca încărcătură stabilit conform celor menționate alăturat.
3. Condiţii generale ale închirierii
Condiţiile generale ale închirierii sunt prezentate după cum urmează:
3.1. Regimul bunurilor utilizate de locatar în derularea închirierii.
În derularea închirierii, bunul preluat de locatar îl constituie terenurile cu categoria de folosinţă “pășune”, proprietate privată a comunei C.A.Rosetti, situate în extravilanul localităţi C.A.Rosetti  şi care la încetarea din orice cauză a contractului de închiriere vor fi repartizate după cum urmează:
· bunuri de retur, constând în terenul închiriat care se va reîntoarce în posesia proprietarului liber
de orice sarcină;
· bunuri proprii, constând din bunuri utilizate de locatar pe durata închirierii, care sunt şi rămân
în proprietatea acestuia la încetarea contractului de închiriere dacă nu fac obiectul intenției proprietarului de a le achiziționa ca bunuri de preluare.
   Orice investiție sau amenajare care este necesară scopului pentru care a fost închiriat terenul, se va realiza în baza unei Autorizații de construire însoțită de toate avizele cerute de lege (ex. Certificat de urbanism, acord de mediu, avize racordare, aviz PSI, aviz și acord ape, etc.).Construirea stânei fără autorizație de construcție, se sancționează conform prevederilor legale în vigoare.
            Locatarul are obligația să vizeze anual contractul de închiriere la Primăria comunei C.A.Rosetti, lipsă vizei anuale conducând la rezilierea contractului. În vederea obțineri vizei, anual, locatarul are obligația să depună o solicitare până la 15 martie a fiecărui an, însoțită de o situație centralizatoare, extrasele RNE, adeverința de la Registrul agricol și alte documente doveditoare din care să reiasă că deține în folosință un efectiv de animale al cărui nr. de UVM -uri este conform celui prevăzut în contract. Totodată va depune o declarație pe proprie răspundere din care să reiasă că efectivul de animale declarat anual, nu face obiectul unor contracte în derulare și nici nu vor face obiectul altor contracte pe perioada anului curent până la expirarea contractului și alte documente în baza cărora se vor actualiza datele comunicate în anul anterior( nr. de animale, categoria, vârsta , numele persoanelor care lucrează la stână, contractele încheiate cu aceștia etc.) În cazul în care efectivul de animale este mai mic decât cel necesar pentru pășunea închiriată, se va rezilia contractul, urmând a fi demarată o nouă procedura de atribuire a suprafeței de pășune, conform legislației în vigoare.
3.2. Obligaţiile privind protecţia mediului, stabilite conform legislaţiei în vigoare.
Toate obligațiile privind protecția mediului, stabilite conform legislaţiei în vigoare pe parcursul derulării contractului de închiriere, cad în sarcina locatarului, motiv pentru care acesta va obţine pe cheltuiala sa avize, acorduri şi autorizaţii de funcţionare pe care are obligaţia să le respecte.
Nerespectarea acestora atrage după sine sancţionarea şi/sau aplicarea de către factorii interesaţi de amenzi contravenționale.

3.3. Obligativitatea asigurării exploatării în regim de continuitate şi permanenţă.
Pe durata contractului de închiriere, locatarul are obligativitatea exploatării în regim de continuitate şi permanenţă a terenului închiriat cât și a bunurilor realizate prin grija acestuia.

3.4. Interdicţia subînchirierii/cesionarii bunului închiriat.
După atribuirea directă a terenului şi încheierea contractului de închiriere, locatarul nu poate subînchiria/cesiona terenul, iar în acest sens se va prevede o clauză în contractul de închiriere.

3.5. Durata închirierii.
[bookmark: _GoBack]-Durata închirierii este de 7 ani, respectiv de la data semnării contractului de către ultima parte, cu posibilitatea prelungirii acestuia prin act adiţional, în condiţiile legii, cu respectarea perioadei de pășunat, respectiv 15 aprilie – 30 noiembrie a fiecărui an, conform Amenajamentului pastoral.
            -Durata închirierii poate fi prelungită, la cererea scrisă a utilizatorului adresată locatorului, cu 30 de zile anterior expirării duratei pentru care a fost încheiat contractul, prin acordul expres al pârților, convenit prin act adiţional, în condiţiile legii, cu condiția ca prin prelungire să nu se depășească termenul maxim de 10 ani prevăzut la art. 9 alin. (2) din Ordonanţa de urgenţă a Guvernului nr. 34/2013, cu modificările și completările ulterioare, aprobată cu modificări şi completări prin Legea nr. 86/2014, cu modificările ulterioare.
3.6. Chiria  minimă.
            Prețul chiriei  este de 100 lei/ha/an – pășunea din loc. C.A.Rosetti, Trup pajiște-C.A.Rosetti.                     Modalitatea de plată și sancțiunile în caz de întârziere la plată/neplata chiriei sunt prevăzute în contractul de închiriere încheiat între locatar și locator.
3.7. Condiţiile speciale impuse de natura bunurilor ce fac obiectul închirierii, cum sunt:
Pentru bunurile care fac obiectul închirierii, se impune respectarea condiţiilor impuse de legislaţia în vigoare, de acordurile şi convenţiile internaționale la care România este parte. Având în vedere că terenurile – păşune care fac obiectul prezentei documentații sunt situate în perimetrul RBDD, se vor respecta de către locatari toate condiţiile de mediu impuse prin legislaţia în vigoare. Se interzice păşunatul animalelor în zonele strict protejate. Locatarii vor respecta legislaţia referitoare la gestionarea deşeurilor şi o vor aplica în consecinţă.
Pe durata executării contractului se vor lua măsuri pentru protejarea calităţii aerului, apei şi a solului, conform legislaţiei în vigoare.

4. Condiţiile  specifice de solicitare, in vederea  atribuirii directe:
4.1- privind ofertanţii persoane juridice:
a) Să fie agent economic înregistrat la Oficiul Registrului Comertului din judeţul Tulcea;
b) Să aibă sediul social pe teritoriul administrativ al comunei C.A.Rosetti (crescători de animale din cadrul colectivitătii locale);
c) Să  aibă ca obiecte de activitate înregistrat în Registrul Comerţului la data depunerii ofertei,  activitatea codificată CAEN:  0141 – creşterea bovinelor de lapte; 0142 – creşterea altor bovine; 0145 – creşterea caprinelor şi ovinelor; 0162 –Activități auxiliare pentru cresterea animalelor;
d) Să facă dovada deţinerii unui numar suficient de animale pentru a asigura încărcătura minima de 0,3  UVM/ ha – maxim 0,3 UVM/ha;
e) Animalele trebuie să fie înregistrate în RNE.
f) Să nu furnizeze date false în documentele de calificare.

4.2-privind ofertanţii asociaţii ale crescatorilor de animale:
a) Să fie asociaţie înfiinţată conform OG nr. 26/2000, înscrisă în registrul asociaţiilor şi fundaţiilor de la Judecătoria Tulcea;
b) Să aibă sediul social pe teritoriul administrativ al comunei C.A.Rosetti, (crescători de animale din cadrul colectivității locale) și să fie înscris în Registrul agricol al comunei C.A.Rosetti;
c) Să  aibă ca scop principal sprijinirea crescătorilor de animale – bovine, ovine, caprine -  de pe raza Comunei C.A.Rosetti şi satele aparținătoare în vederea ridicării nivelului calitativ al creşterii şi îngrijirii acestora;
d) Să facă dovada deținerii unui număr suficient de animale pentru a asigura încărcătura minima de 0,3  UVM/ ha;
e)  Animalele membrilor asociației trebuie să fie înregistrate în RNE;
f)  Asociația trebuie să fie legal constituita cu cel puţin un an înainte de data depunerii cererii pentru atribuirea directa a contractului.
g) Să nu furnizeze date false în documentele de calificare.
4.3- privind ofertanţii persoane fizice:
a) Să aibă domiciliul sau reședința pe raza comunei C.A.Rosetti, (crescători de animale din cadrul colectivitătii locale), membrii ai colectivitatii locale;
b) Să facă dovada deţinerii unui număr suficient de animale pentru a asigura încărcătura minima de 0,3  UVM/ ha;
c)  Animalele trebuie să fie înregistrate în RNE.
d) Să aibă animalele înscrise în Registrul agricol al comunei C.A.Rosetti;

5. Clauze referitoare la încetarea contractului de inchiriere.
Contractul de inchiriere încetează în următoarele situaţii:
a) în cazul imposibilităţii obiective a locatarului de a-l exploata prin neasigurarea încărcăturii minime de animale;
b) păşunatul altor animale decât cele înregistrate în RNE;
c) la expirarea duratei stabilite în contractul de închiriere;
d) în cazul în care interesul naţional său local o impune, prin denunţarea unilaterală de către locator în baza documentelor oficiale, cu plata unei despăgubiri juste şi prealabile în sacina acestuia, în caz de dezacord fiind competentă instanţa de judecată;
e) în cazul nerespectării obligaţiilor contractuale de către locatar, prin reziliere de către locator, cu plata unei despăgubiri în sarcina locatarului;
f) în cazul nerespectării obligațiilor contractuale de către locator, prin reziliere de către locatar, cu plata unei despăgubiri în sarcina locatorului;
g) în cazul imposibilității obiective a locatarului de a-l exploata, prin renunțare, fără plata unei despăgubiri;
h) neplata la termenele stabilite prin contract a chiriei şi a penalităților datorate;
i) în cazul vânzării animalelor de către locatar;
j) schimbarea destinaţiei terenului, folosirea pășunii în alte scopuri decât cel pentru care a fost închiriat terenul;
k) în cazul în care se constată faptul că pășunea închiriată nu este folosită;
l) în cazul în care hotărârea de consiliu local prin care a fost aprobată închirierea pășunii ce face obiectul prezentului contract este declarată nulă de drept său revocată ca urmare a solicitării Instituției Prefectului, prin reziliere de către locator, fără plata unei despăgubiri.


6. Instrucțiuni privind organizarea şi desfăşurarea procedurii de atribuire directă
A. Procedura de atribuire directă
6.1.Procedura de atribuire directa se desfăşoară dacă există cel puţin un solicitant care îndeplinește condiţiile stabilite în prezenta documentație de atribuire.
6.2.Dupa primirea cererilor, în perioada anunțată și înscrierea lor in ordinea primirii în registrul ,,cereri,, , acestea vor fi predate comisiei de atribuire, constituită prin hotărârea Consiliului Local  și se va desfășura procedura de atribuire, la data fixată.
6.3. Comisia de închiriere prin atribuire directă verifică dacă cererea conține totalitatea documentelor și datelor cerute în prezenta documentație iar în cazul în care nu sunt probleme solicită încheierea contractelor de închiriere.
6.4.În cazul în care  o cerere nu respectă toate cerințele sau  nu  conține toate documentele solicitate prin prezenta documentație,  este declarată neconformă si nu va fi luată în considerare la procedura de atribuire directă.
6.5.Inchirierea pășunilor prin atribuire directă se face cu respectarea dreptului de preferință al asociațiilor patrimoniale ale membrilor colectivității locale, proprietari de animale înscrise in RNE.
6.6.Asociatiile crescătorilor locali, persoanele juridice cu sediul social pe teritoriul comunei C.A.Rosetti care solicită  închirierea prin atribuire directă, trebuie să fie legal constituite cu cel puţin un an înainte de data depunerii cererii pentru atribuirea directă a contractului de închiriere a pășunii.
6.7.Cererile de atribuire pășuni, primite şi înregistrate după termenul limită de primire precizat în anunțul publicitar, vor fi excluse de la procedura de atribuire directă.
6.8.Comisia de închiriere prin atribuire directă are dreptul să descalifice orice solicitant care nu îndeplinește, prin documentele prezentate, condiţiile prevăzute în documentația de atribuire.
6.9.Procesul-verbal al ședinței va fi semnat de către membrii Comisiei de închiriere prin atribuire directă cât și de către participanții la atribuire. La cerere se va înmâna câte o copie și participanților.

7.  Instrucțiuni privind modul de prezentare a dosarului de solicitare pentru atribuire directă pășuni
7.1.Solicitantii vor depune la Primăria comunei C.A.Rosetti, compartimentul Registru agricol o cerere de atribuire directă  a pajiștii cu specificarea expresă a efectivului de animale pe care îl dețin și înscrise în RNE din localitatea pe raza căreia își are domiciliul/reședința/sediul. Modelul cererii este prevăzut în prezenta documentație de atribuire.
7.2.Asociațiile crescătoriilor locali, persoanele juridice cu sediul social pe teritoriul comunei C.A.Rosetti care solicită  închirierea prin atribuire directă,  prin reprezentantul legal, alături de cerere, depun un tabel cu membrii asociației, crescători locali de animale având un număr de animale înscrise în RNE care asigura încărcătura minimă de 0,3 UVM/ha. Tabelul va fi certificat printr-un document ( adeverința actualizată la nivelul lunii martie 2023 ) din care să reiasă ca proprietarul  de animale din speciile bovine, ovine și caprine pentru care solicită pășune, sunt înscrise în RNE.
7.3.În situația în care nu este corelație între tabelul prezentat și documentul (adeverința ) din care reiese că proprietarul  de animale din speciile bovine, ovine și caprine pentru care solicită pășune, le are înscrise în RNE, comisia va lua în considerare documentul privind înscrierea animalelor în RNE.
7.4.Crescătorii de animale din cadrul colectivității locale (persoane fizice), depun personal cerere  de atribuire directă  a pășunii cu specificarea expresă a efectivului de animale pe care îl deține în proprietate în localitatea pe raza căreia îşi are domiciliul/reședința/sediul.
 Cererea va fi însoțită de documente (actualizată cu luna martie 2023) din care să reiasă că animalele din speciile bovine, ovine și caprine pentru care solicită pășune, sunt înscrise în RNE.
7.5. Documente ce însoțesc cererea
A) Persoane fizice
· Act de identitate - (în copie);
· Adeverința (actualizată cu luna martie 2023)  eliberată de către medicul veterinar concesionar / CSV Sulina din care să reiasă ca proprietarul de animale din speciile bovine, ovine și caprine pentru care solicită pășune, le are  înscrise în RNE;               
B) Persoane juridice
· Certificat de înregistrare (CUI -ORC) - ( în copie);
· Certificat constatator emis de ORC Tulcea, valabil la data depunerii cererii (în copie);
· Adeverinta (actualizată cu luna martie 2023) eliberată de către medicul veterinar concesionar / CSV Sulina din care să reiasă ca proprietarul de animale din speciile bovine, ovine și caprine pentru care solicită pășune, le are  înscrise în RNE;               
C) Asociaţii înfiinţate conform OG nr. 26/2000
· Statutul  şi actul constitutiv (în copie);
· Certificat de grefă/încheiere de la Judecătoria Tulcea privind înregistrarea asociaţiei (în copie);
· Copii B.I./C.I. – ale membrilor asociaţiei (în copie);
· Tabel cu membrii asociației, crescători locali de animale avînd un număr de animale înscrise în RNE care asigură încărcătura minimă de 0,3 UVM/ha;
· Adeverința (actualizată cu luna martie 2023)  eliberată de către medicul veterinar concesionar / CSV Sulina din care să reiasă ca proprietarul de animale din speciile bovine, ovine si caprine pentru care solicită pășune, le are  înscrise în RNE;       
Contractul de închiriere se încheie cu asociația, numai dacă, în prealabil se prezintă un
centralizator care cuprinde acordul dat prin semnatură, datele de identificare, numărul de animale și suprafața care revine pe fiecare membru al asociației.
            Contractul de închiriere va fi însoțit de un extras din Amenajamentul pastoral pentru a fi posibilă implementarea lucrărilor de întreținere a pajiștilor, precum și anexa grafică a amplasămentului ce face obiectul contractului.
8. Dispozitii finale
8.1. Pentru rezolvarea aspectelor sau situaţiilor neprevăzute care ar putea să apară cu ocazia desfăşurării procedurii de atribuire directă, comisia de atribuire directă  poate lua decizii în limitele competențelor stabilite şi în conformitate cu reglementările legale în vigoare, decizii care vor fi consemnate în procesul-verbal al ședinței de atribuire directă și notificate în mod corespunzător solicitanților.
8.2. Contractul de închiriere se va încheia numai după comunicarea  rezultatului atribuirii către toți solicitanții participanți.
8.3. Denumirea instanţei competente în soluţionarea litigiilor apărute:
Soluționarea litigiilor apărute în legatură cu atribuirea, încheierea, executarea, modificarea și încetarea contractului de închiriere se realizează potrivit prevederilor Legii contenciosului administrativ nr.554/2004, cu modificarile și completările ulterioare. Acțiunea în justiție se introduce la Tribunalul Tulcea - Secţia comercială și contencios-administrativ, str. Toamnei, nr. 15, mun. Tulcea, jud. Tulcea.-


                          INIȚIATOR PROIECT:                                      AVIZEAZĂ PENTRU LEGALITATE:
                PRIMARUL COMUNEI C.A.ROSETTI              SECRETARUL GENERAL AL  COMUNEI C.A.ROSETTI
                               Antonel POCORA                                                                 Petru CARLAN


















                                                                                               Înregistrat la sediul comunei C.A.Rosetti
Nr.______/_____________


CERERE DE ATRIBUIRE
pentru închirierea unor suprafețe de pășune aflate în proprietatea privată a comunei C.A.Rosetti   prin atribuire directă       

1. Subsemnatul/Subsemnata, (nume, prenumele, inițiala tatălui)    :…………………………………………………………………..........................
1. CNP/BI/CI Seria /Nr:…………………………………………………………………………
1. Domiciliu………………………………………………………………………
3. Telefon:……………………………………,E-mail:…………………………
4. Cod din Registru Național al Exploatațiilor (RNE).................................................
Solicit închirierea prin atribuire directă a unei suprafețe de pășune, aflată în proprietatea privată a comunei C.A.Rosetti, ,județul Tulcea pentru efectivul de animale pe care îl dețin în proprietate, în exploatația RO __________________________, înregistrată în BND, animale care sunt înscrise în Registrul Național al Exploatațiilor (RNE), după cum urmează:

	Categoria de animale înscrise în  R.N.E
	Nr capete

	Tauri, vaci si alte bovine de mai mult de 2 ani
	

	Bovine între 6 luni si 2 ani
	

	Bovine de mai puţin de 6 luni
	

	Ovine
	

	Caprine
	



Persoana juridică/Forma asociativă
1.Denumire:…………………………………………………………………
2.Cod fiscal/CUI:……………………………………………………………………………..
3.Sediul…………………………………………………………………………….
4.Reprezentant legal, domiciliu/CNP/BI/CI Seria /Nr:.............................................................
5.Cod din Registru Național al Exploatațiilor (RNE).................................................
6.Telefon:……………………………………,E-mail:……………………………………….
7.Obiectul de activitate, pe domenii:…………………………………………………………
(in conformitate cu prevederile din statutul propriu)
Declar pe propria răspundere, sub sancțiunile aplicate faptei de fals și uz de fals în declarații, că 
vom respecta legislația și normele în vigoare privind protecția mediului.
	Ne angajăm ca, după semnarea contractului, să respectam amenajamentul pastoral, contractul de 
închiriere și prevederile legale.
	Anexez prezentei cereri, următoarele documente:
□ 	Copie BI/CI ( în copie certificată pentru conformitate);
□ 	Adeverința (actualizată cu luna martie 2023) privind animalele deținute în proprietate și înscrise în R.N.E. nr…………………………………………………………………………………………………
……………………………………………………………………………………………………………
□ 	Certificat de înregistrare (CUI -ORC) - ( în copie certificată pentru conformitate)-după caz;
□	Certificat constatator emis de ORC Tulcea, valabil la data depunerii cererii (în copie certificată pentru conformitate)-după caz;
□	Statutul  şi actul constitutiv (în copie certificată pentru conformitate)- după caz;
□	Certificat de grefă/încheiere de la Judecătoria Tulcea privind înregistrarea asociației (în copie certificată pentru conformitate)- după caz;
□	Tabel cu membrii asociației, crescători locali de animale având un număr de animale înscrise în RNE care asigură încărcătura minimă de 0,30 UVM/ha;
Menționez că documentele anexate corespund realității și îmi asum întreaga responsabilitate, cunoscând prevederile Codului penal.
	Nume, prenume/denumire…………………..
	Semnătura………………..…..
	Funcția……………………….


(denumirea)


TABEL CU MEMBRII ASOCIAŢIEI
	Nr. crt.
	Numele si prenumele membrului asociatiei
	Date identificare
 BI/CI, nr., serie



	Nr. de animale detinut pe categorii inscrise in Registrul National al Exploatatiilor/membru
	Total UVM*/ membru
	Suprafata care revine fiecarui membru, proportional cu nr. de UVM**

	Acordul membrilor asociatiei de a
incheia contractul de inchiriere cu Asociatia -
SEMNATURA

	0
	1
	
	2
	3
	4
	5

	1.
	
	
	Tauri, vaci si alte bovine de mai mult de 2 ani
	
	
	
	

	
	
	
	Bovine intre 6 luni si 2 ani

	
	
	
	

	
	
	
	Bovine de mai puţin de 6 luni
	
	
	
	

	
	
	
	Ovine
	
	
	
	

	
	
	
	Caprine
	
	
	
	

	2.
	
	
	Tauri, vaci si alte bovine de mai mult de 2 ani
	
	
	
	

	
	
	
	Bovine intre 6 luni si 2 ani

	
	
	
	

	
	
	
	Bovine de mai puţin de 6 luni

	
	
	
	

	...
	
	
	
	
	
	
	

	Total general UVM/membrii:
	


* Conversia animalelor în Unitati Vite Mari (UVM) se va face tinand cont de coeficientii de conversie prevazuti in tabelul de mai jos, conform Ordinului nr.544/2013:
	Categoria de animale
	Coeficientul de conversie

	Tauri, vaci si alte bovine de mai mult de 2 ani 
	0,8

	Bovine intre 6 luni si 2 ani
	0,6

	Bovine de mai puţin de 6 luni
	0,4

	Ovine
	0,15

	Caprine
	0,15


Calcul incarcatura animale (UVM): nr.bucati  X coeficientul de conversie aferent categoriei de animale.
**Suprafata necesară se va stabili după cum urmeaza: numarul total de UVM (coloana 3) se imparte la capacitatea de pasunat, respectiv 0,52 UVM/ha conform Amenajamentului pastoral.
	Mentionez ca datele înscrise în prezenta lista sunt corecte și îmi asum întreaga responsabilitate, cunoscând prevederile art.326 din Codul penal privind falsul în declarații.

Solicitant_________________,
(denumire, semnătură reprezentant legal si stampila)

